पाएं अपने शहर की ताज़ा ख़बरें और फ्री ई-पेपरडाउनलोड करें
जिले में दोपहर तेज धूप के बाद अचानक मौसम में बदलाव आया। कोटा सहित हाड़ौती सम्भाग में शाम ढलने के साथ ही धूलधभरी तेज आंधी चली। जिस कारण अंधेरा छा गया। उसके बाद बारिश की हल्की बूंदें गिरी। इससे गर्मी का असर और बढ़ गया। लोग घरों की छतों पर आ गए।और मौसम का आनंद लेते रहे। बादल छाने और तेज धूलधरी आंधी चलने से कई घरों में मिट्टी जम गई। कोटा मौसम केन्द्र के अनुसार, मौसम में बदलाव से पारा 2 डिग्री गिर गया। जबकि न्यूनतम तापमान एक डिग्री चढ़ गया। अधिकतम तापमान 41.4 व न्यूनतम तापमान 28.9 डिग्री सेल्यिसय रहा। शाम को हवा की रफ्तार 16 किमी प्रति घंटे से चली। विजिबिलिटी गिरकर 3 हजार मीटर की रही।
इससे पहले बीते तीन दिन से पारा 43 के पार ही चल रहा है।हालात यह है कि दोपहर बाद लोगों का घरों से निकलना मुश्किल हो रहा है। हालांकि कफ्र्यू के कारण लोग बाहर नहीं निकल पा रहे है। घरों की छतों पर रखी पानी की टंकियों से पानी उबल रहा है। बढ़ते पारे के कारण दिन तो छोड़ रातें भी गर्म हो रही है।आज भी सुबह से ही तेज गर्मी का आलम बन रहा। शाम होते होते मौसम ने करवट बदली।
जयपुर मौसम विभाग के मुताबिक आगामी दो दिनों के दौरान कोटा संभाग के जिलों में कहीं-कहीं थंडरस्टॉर्म के साथ हल्के दर्जे की बारिश और धूल भरी आंधी या अचानक तेज हवाएं चलने के आसार है। 3-4 मई को केवल हल्के दर्जे का मेघगर्जन होने की संभावना है। 5-6 मई से एक बार पुन: थंडरस्टॉर्म बारिश गतिविधियों में बढ़ोतरी होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn